KLASA: 112-02/26-01/04
URBROJ: 2105/05-16/01-26-19
U Umagu, 09 listopada 2026 godine

Na temelju članka 99. Zakona o odgoju i obrazovanju u osnovnoj i srednjoj školi (''Narodne novine'' broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14,7/17, 68/18, 98/19, 64/20, 151/22, 155/23 i 156/23.), članka 4. Pravilnika o pomoćnicima u nastavi i stručnim komunikacijskim posrednicima (''Narodne novine'' broj 85/2024) i Zakona o osobnoj asistenciji (''Narodne novine'' broj 71/2023), u sklopu projekta „Škola PUNa znanja 2025./2026.“ koji se provodi temeljem Poziva za dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII“, referentnog broja SF.2.4.06.06. iz Europskog socijalnog fonda plus (ESF+) u sklopu Programa Učinkoviti ljudski potencijali 2021.-2027.

Talijanska osnovna škola „Galileo Galilei “ Umag – Scuola elementare italiana „Galileo Galilei“ Umag-Umago
kao partner u projektu raspisuje
JAVNI POZIV
za obavljanje poslova pomoćnika u nastavi/stručno komunikacijskog posrednika za učenike s teškoćama u razvoju u nastavnoj 2026./2027. godini


Radno mjesto: POMOĆNIK/CA U NASTAVI
STRUČNO KOMUNIKACIJSKI  POSREDNIK/ICA, 

Broj traženih osoba: 2
Mjesto rada:	Talijanska osnovna škola „Galileo Galilei“ Umag – Scuola elementare italiana „Galileo Galilei“ Umago

	R.br.
	Naziv škole i sjedište
	Razred 2026./2027.
	Traži se uključivanje:
	Broj sati tjedno 

	1.
	Talijanska osnovna škola „Galileo Galilei“Umag  - Scuola elementare italiana „Galileo Galilei“ Umago, E.Pascali 2a, 52470 Umag
	1. razred
	pomoćnika u nastavi za jednog učenika
	25

	2.
	Talijanska osnovna škola „Galileo Galilei“Umag  - Scuola elementare italiana „Galileo Galilei“ Umago, E.Pascali 2a, 52470 Umag
	7. razred
	pomoćnika u nastavi za jednog učenika
	32



· Vrsta ugovora: ugovor o radu na određeno nepuno radno vrijeme do završetka školske godine, odnosno do 31. kolovoza 2027. godine 

S kandidatom/kandidatkinjom izabranom za pomoćnika u nastavi/stručno komunikacijskog posrednika za učenike s teškoćama u razvoju sklopit će se pisani ugovor o radu sa pojedinom školom do završetka školske godine 2026./2027. kojim će se definirati međusobna prava i obveze.





UVJETI:
· završeno najmanje četverogodišnje srednjoškolsko obrazovanje
· Dodatno uz prethodno navedene uvjete, stručni komunikacijski posrednik još mora imati završenu edukaciju te stečene kompetencije za taj posao, te je obvezan prilikom selekcije isto i dokazati poslodavcu.
· PUN/SKP ne smije biti roditelj/skrbnik niti drugi član uže obitelji učenika kojem/kojima se pruža potpora
· PUN/SKP ne smije biti osoba protiv koje se vodi kazneni postupak ili je pravomoćno suđena za neko od kaznenih djela
Osim općih uvjeta sukladno općim propisima o radu kandidati trebaju zadovoljiti i posebne uvjete propisane člankom 105. Zakona o odgoju i obrazovanju u osnovnoj i srednjoj školi (''Narodne novine'' broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23.)


OPIS POSLOVA:

Poslovi pomoćnika u nastavi su:
a)	Potpora u komunikaciji i socijalnoj uključenosti:
–	poticati učenika na suradnju s ostalim učenicima
–	poticati i usmjeravati učenika na prihvatljive oblike ponašanja te upozoravati učenika na štetnost i posljedice neprihvatljivih oblika ponašanja uz prethodno savjetovanje s učiteljem/nastavnikom i/ili stručnim suradnikom
–	pružiti potporu učeniku u provedbi pravila rada i igre
–	davati potporu u socijalizaciji uz interakciju s drugim učenicima.
b)	Potpora u kretanju:
–	voditi učenika kojemu je potrebna potpora u kretanju (pridržavati, usmjeravati, upozoravati na prepreke i sl.)
–	pružiti potporu učeniku koji se kreće u kolicima pri svladavanju prepreka
–	voziti učenika u kolicima ako se učenik ne može samostalno voziti te upravljati pomagalima za penjanje i spuštanje u svrhu svladavanja prostornih prepreka
–	pružiti potporu učeniku u promjeni položaja tijela.
c)	Potpora pri uzimanju hrane i pića:
–	dodatno pripremiti hranu učeniku: rezanje, usitnjavanje i sl.
–	hranjenje ovisno o potrebi učenika
–	pružiti potporu učeniku pri pijenju.
d)	Potpora u obavljanju higijenskih potreba (samo u slučaju nepostojanja adekvatne medicinske/njegovateljske pomoći za obavljanje tih potreba):
–	pružiti potporu pri održavanju higijene
–	pružiti potporu učeniku u kretanju (vođenje, vožnja) pri odlasku u toalet
–	pružiti potporu učeniku pri korištenju toaleta (stavljanje na toalet i pridržavanje tijekom sjedenja; higijena tijela nakon obavljene nužde; mijenjanje higijenskih uložaka i higijena tijela pri mijenjanju; svlačenje i odijevanje odjeće; presvlačenje pelena i higijena tijela pri presvlačenju; pranje ruku nakon obavljene nužde)
–	pružiti potporu učeniku pri presvlačenju (skidanje i odijevanje odjeće i obuće) tijekom boravka u školi i izvanučioničkim aktivnostima ovisno o potrebi učenika i situaciji.
e)	Potpora u obavljanju školskih aktivnosti i zadataka:
–	pružiti potporu učeniku u korištenju pedagoško-didaktičkih pomagala (Brailleova stroja, taktilne i/ili elektroakustične opreme, alternativnih oblika komunikacije te drugih specifičnih pomagala i opreme)
–	pisati prema diktatu učenika u zadacima koji zahtijevaju pisanje rukom i/ili na računalu vodeći računa da se ne ometa nastavni proces
–	pružiti tehničku potporu učeniku u čitanju, pisanju, računanju i izvođenju grafičkih radova
–	dodavati učeniku školski pribor
–	pridržavati udžbenik, fiksirati radne listiće i bilježnice za radnu podlogu
–	pružiti potporu učeniku pri izvođenju praktičnih radova prema naputku učitelja/nastavnika
–	pružiti potporu učeniku u izvođenju primjerenoga programa tjelesno-zdravstvene kulture prema naputku učitelja/nastavnika i nadležnoga školskog liječnika
–	pružiti potporu učeniku u provođenju izvanučioničke nastave uz prethodnu potvrdu liječnika školske medicine za učenika izdanu na zahtjev škole u navedenu svrhu prema individualnim stanjima i potrebama učenika
–	dodatno pročitati zadatak i/ili uputu učeniku
–	usmjeravati pažnju učenika na nastavne aktivnosti
–	poticati učenika na izvršavanje zadanih uputa
–	voditi/usmjeravati učenika u izvršavanju zadataka na nastavnome materijalu
–	pružiti potporu učeniku u samovrednovanju svoga rada i uspjeha te riješenih zadataka.
f)	Suradnja s učiteljima/nastavnicima i stručnim suradnicima te vršnjacima učenika u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu.
g)	 Poslovi prema zaduženju ravnatelja ustanove nakon završetka nastavne godine (dopunski nastavni rad, popravni ili predmetni ispit odnosno razredni ispit, praktična nastava tijekom ljeta, stručna praksa, stručno usavršavanje i drugi poslovi

Poslovi stručnoga komunikacijskog posrednika su:
– pružiti komunikacijsku potporu u onom sustavu komunikacije koji učenik preferira
– pripremati se za nastavu i neposredni rad s učenikom u svrhu objašnjavanja/prevođenja određenih pojmova učeniku prema uputama učitelja/nastavnika
– pružiti potporu učeniku pri uporabi radnih materijala i korištenju udžbenika
– dodatno objasniti/prevesti pojmove učeniku
– poticati učenika na pisanje i izražavanje u onom sustavu komunikacije koji učenik preferira, a u skladu s učenikovim mogućnostima i sklonostima
– poticati učenika na suradnju s ostalim učenicima
– pružiti potporu pri kretanju za gluhoslijepe učenike i osigurati prenošenje vizualnih/auditivnih informacija (opisivanje okoline u nastavnim, izvannastavnim i izvanučioničkim aktivnostima)
– ispisivati na računalu tekst izlaganja predavača tijekom nastave
– surađivati s učiteljima/nastavnicima i stručnim suradnicima, što podrazumijeva razmjenu informacija potrebnih za praćenje i unapređivanje rada s učenikom u svrhu izrade izvješća o posebnostima u radu s učenikom te plana rada stručnoga komunikacijskog posrednika za sljedeću školsku godinu
– izvršavati poslove prema zaduženju ravnatelja ustanove nakon završetka nastavne godine (dopunski nastavni rad, popravni ispit ili predmetni odnosno razredni ispit, praktična nastava tijekom ljeta, stručna praksa, stručno usavršavanje i drugi poslovi)
– obavljati ostale poslove prema potrebama učenika.

U prijavi na poziv kandidat/kandidatkinja treba navesti osobne podatke (ime i prezime, adresu stanovanja, broj telefona i mobitela) te sve tražene priloge.

Uz vlastoručno potpisanu prijavu kandidati/kandidatkinje dužni su priložiti sljedeće dokumente:

· dokaz o odgovarajućem stupnju obrazovanja (presliku diplome, svjedodžbe ili potvrdu o stečenoj stručnoj spremi), 
· dokaz o državljanstvu (preslika odgovarajuće isprave)
· životopis
· elektronički zapis o radno pravnom statusu (“e-radna knjižica“) ili potvrdu o podacima 
 evidentiranim u matičnoj evidenciji Hrvatskog zavoda za mirovinsko osiguranje ne stariji od  (preslika) - ne starije od 30 dana
·  uvjerenje da nije pod istragom i da se protiv kandidata ne vodi kazneni postupak glede 
  zapreka za zasnivanje radnog odnosa iz članka 106. Zakona s naznakom roka   izdavanja – ne starije od 3 mjeseca („uvjerenje o nekažnjavanju“)
0. potvrdu ili certifikat o završenom programu obrazovanja odraslih (osposobljavanja) za pomoćnika u nastavi ili iznimno edukacije za pomoćnika u nastavi u trajanju od najmanje 20 sati 
0. potvrdu ili certifikat o završenom programu obrazovanja odraslih (osposobljavanja) ili završenoj edukaciji te stečene kompetencije za posao stručno komunikacijskog posrednika 
·  dokazi o pravu prednosti pri zapošljavanju, ukoliko ostvaruju takva prava


Navedene isprave odnosno prilozi dostavljaju se u neovjerenoj preslici.

Na Javni poziv se mogu prijaviti osobe oba spola sukladno članku 13. Zakona o ravnopravnosti spolova („Narodne novine“ broj 82/08. i 69/17.).

Osobe koje ostvaruju pravo prednosti pri zapošljavanju dužne su uz prijavu na javni poziv priložiti dokaze o ispunjavanju traženih uvjeta, potvrdu o priznanju statusa iz kojeg je vidljivo navedeno pravo prednosti.

Da bi ostvario prednost pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve potrebne dokaze.
Pozivaju se osobe iz čl.102.st.1.-3. te čl. 103. st.1. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17,98/19, 84/12, 156/23 ) i Zakona o izmjenama i dopunama Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 84/2021, 156/23) da su uz prijavu na natječaj dužne pozvati se na pravo prednosti pri zapošljavanju pod jednakim uvjetima i uz prijavu na natječaj priložiti dokaze iz čl. 103. st.1. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17,98/19, 84/12, 156/23) i Zakona o izmjenama i dopunama Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 84/2021, 156/23) . 
Poveznica na internetsku 
stranicu Ministarstva je : https://branitelji.gov.hr/zaposljavanje-u-drzavnoj-sluzbi/843

Dodatne informacije o dokazima koji su potrebni za ostvarivanje prava prednosti pri zapošljavanju, 
potražiti na sljedećoj poveznici:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju u skladu sa Zakonom o civilnim 
stradalnicima iz Domovinskog rata („Narodne novine“ broj 84/21) sukladno članku 48. stavcima 1. do 3. Zakona o civilnim stradalnicima iz Domovinskog rata („Narodne novine“ broj 84/21), uz prijavu na natječaj dužan je pozvati se na pravo prednosti pri zapošljavanju pod jednakim uvjetima i uz prijavu dostaviti i dokaze iz stavka 1. članka 49. Zakona o civilnim 
stradalnicima iz Domovinskog rata. Poveznica na internetsku stranicu Ministarstva je : 
https://branitelji.gov.hr/zaposljavanje-u-drzavnoj-sluzbi/843
 
Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti prema Zakonu o civilnim stradalnicima iz Domovinskog rata:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf


Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata („Narodne novine“ broj 33/92,77/92,86/92, 27/93, 58/93, 2/94,76/94, 108/95, 108/96, 82/01, 94/01,103/03, 148/13,98/19) uz prijavu na natječaj dužan je, osim dokaza o ispunjavanju traženih uvjeta, priložiti svu propisanu dokumentaciju prema posebnom Zakonu.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18,32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je  vidljivo na koji je način prestao radni odnos kod posljednjeg poslodavca.

Kandidati koji ostvaruju prednost pri zapošljavanju temeljem nekog drugog posebnog Zakona, dužni su u prijavi na natječaj pozvati se na to pravo i priložiti preslike rješenja ili potvrde o priznatom pravu te svu ostalu dokumentaciju temeljem koje ostvaruju pravo prednosti. Prije zapošljavanja, potrebno  je priložiti izvornike rješenja na uvid.
Osobe koje se prijave na Poziv podnošenjem prijave daju svoju suglasnost Talijanskoj osnovnoj školi „Galileo Galilei“ Umag- Scuola elementare italiana „Galileo Galilei“ Umago da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja i objave na svojim internetskim stranicama i oglasnoj ploči. Informacije o svojim pravima i načinu postupanja s osobnim podacima osobe mogu vidjeti na linku Škole: http://os-talijanska-ggalilei-umag.skole.hr/za_tita_osobnih_podataka.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.
Nepravodobne i nepotpune prijave neće biti razmatrane.

Prijave s dokazima o ispunjavanju uvjeta iz Javnog poziva mogu se dostaviti putem e-maila na adresu [image: https://mail.google.com/mail/u/0/images/cleardot.gif]seiggalileo@gmail.com , uz traženje potvrde primitka e-pošte ili poštom na adresu Škole:
Talijanska osnovna škola „Galileo Galilei“ Umag
Scuola elementare italiana „Galileo Galilei“ Umago
Edoarda Pascalia 2a
52470 Umag
Rok za podnošenje pisanih prijava s dokazima o ispunjavanju uvjeta iz Javnog poziva počinje teći od 09. listopada 2026. i prijave moraju biti zaprimljene najkasnije do 17. listopada 2026. na adresi Škole ili e-mail adresi Škole u koju se kandidat prijavljuje.

[bookmark: _Hlk143379311]Prijavu je potrebno poslati s  naznakom „Javni poziv za obavljanje poslova pomoćnika u nastavi/stručno komunikacijskog posrednika za učenike s teškoćama u razvoju“.

Zainteresirani za zaposlenje u više škola dostavljaju sve dokumente u sve škole, a u prijavi trebaju navesti škole po redoslijedu interesa.

Rezultati Javnog poziva biti će objavljeni na mrežnoj stranici školske ustanove te se time smatra da su svi kandidati obaviješteni na isti način i u istom roku.

Radni odnos sa školom će se zasnivati nakon provedenog selekcijskog postupka.



Ravnateljica
Erika Šporčić Calabro'

